钦定古今图书集成/理学汇编/学行典/第220卷 > 杨成章
## 钦定古今图书集成/理学汇编/学行典/第220卷 > 杨成章

按《道州志》：“杨成章，营乐乡人。父泰，任浙江长亭巡检。
妻何氏，无子，娶杭州丁氏，生成章。年四岁，父卒于任，
丁氏留其家，何氏携成章扶榇归。成章长为庠生，母
何氏临没以丁氏银钱付之，且告之故。成章持丧服
阕，远游寻母，不获而归。后因州人李绍义任东阳典
史，得知丁氏所在，复往求之，乃得母。人以为诚孝所”
感。知州叶文浩以闻，吏部侍郎唐龙上其事，授国子
学录，以旌其孝。